open-index/open-wikipedia-markdown huggingface dataset:
अनंत पई

अंगूठाकार|टिंकल का पोस्टर, मुंबई फिल्म और कोमिक कोन २०१४
**अनंत पई** (17 सितम्बर 1929, कार्कल, कर्नाटक — 24 फ़रवरी 2011, मुंबई), जो **अंकल पई** के नाम से लोकप्रिय थे, भारतीय शिक्षाशास्री और कॉमिक्स, ख़ासकर अमर चित्र कथा शृंखला, के रचयिता थे। इंडिया बुक हाउज़ प्रकाशकों के साथ 1967 में शुरू की गई इस कॉमिक्स शृंखला के ज़रिए बच्चों को परंपरागत भारतीय लोक कथाएँ, पौराणिक कहानियाँ और ऐतिहासिक पात्रों की जीवनियाँ बताई गईं। 1980 में *टिंकल* नामक बच्चों के लिए पत्रिका उन्होंने रंग रेखा फ़ीचर्स, भारत का पहला कॉमिक और कार्टून सिंडिकेट, के नीचे शुरू की। 1998 तक यह सिंडिकेट चला, जिसके वो आख़िर तक निदेशक रहे।

दिल का दौरा पड़ने से 24 फ़रवरी 2011 को शाम के 5 बजे अनंत पई का निधन हो गया।

आज अमर चित्र कथा सालाना लगभग तीस लाख कॉमिक किताबें बेचता है, न सिर्फ़ अंग्रेजी में बल्कि 20 से अधिक भारतीय भाषाओं में। 1967 में अपनी शुरुआत से लेकर आज तक अमर चित्र कथा ने 10 करोड़ से भी ज़्यादा प्रतियाँ बेची हैं। 2007 में अमर चित्र कथा ACK Media द्वारा ख़रीदा गया।

## शुरुआती ज़िन्दगी और शिक्षा

कर्नाटक के कार्कल शहर में जन्मे अनंत के माता पिता का देहांत तभी हो गया था, जब वो महज दो साल के थे। वो 12 साल की उम्र में मुंबई आ गए। मुंबई विश्वविद्यालय से दो डिग्री लेने वाले पई का कॉमिक्स की तरफ़ रुझान शुरू से था लेकिन अमर चित्रकथा की कल्पना तब हुई, जब वो टाइम्स ऑफ इंडिया के कॉमिक डिवीजन से जुड़े।

## कृतियाँ
बीरबल दि क्लैवर
रानी ऑफ झाँसी
झाँसी की रानी
टेल्स ऑफ शिव
कार्तिकेय
गणेश
एलीफेंन्टा
कृष्ण और शिशुपाल
ह्वेन सांग
राम शास्त्री
गुरु नानक
नहुष
श्रीरामकृष्ण
चन्द्रहास
गुरु तेगबहादुर
माँ दुर्गा की कहानियाँ
कृष्ण की कहानी
श्री रामकृष्ण
नल-दमयन्ती
हनुमान
महर्षि दयानंद
गणेश
विष्णु की कथाएँ
स्यमन्तक मणि
शिव पार्वती
लव-कुश
कार्तिकेय
कृष्ण और जरासन्ध
रुक्मिणी परिणय
न्यायप्रिय बीरबल
सम्राट अशोक
ध्रुव और अष्टावक्र
मददगार बीरबल
सुभाषचन्द्र बोस
विद्वान पंडित
जातक कथाएँ सियार की कथाएँ
हरिशचन्द्र
सती और शिव
बलराम की कथाएँ
प्रह्लाद
कुंभकर्ण
तानसेन
सोने की मुहरोंवाली थैली
हितोपदेश मित्रलाभ
महावीर
सुनहला नेवला
गुरु नानक
महावीर
आगे
गांधारी
दुर्गादास
आगे
जमसेतजी टाटा दि मैन हू सॉ टुमॉरो

## सम्मान एवं पुरस्कार
**लाइफटाइम एचिवमेन्ट पुर्स्कार&nbsp;– 19 फरवरी 2011
**उत्तर प्रदेश बाल कल्याण संस्थान का कर्पूरचन्द पुरस्कार (1994)*
**हैदराबाद में युधवीर स्मारक पुरस्कार (1996)*
**महाराष्ट्र राज्य हिन्दी साहित्य अकादमी पुरस्कार (1996)*
**डॉ० टी एम ए पई स्मारक पुरस्कार , मणिपाल (1997)*
**मुम्बई विश्वविद्यालय के रसायन प्रौद्योगिकी विभाग का अतिविशिषिष्ट पूर्वछात्र पुरस्कार (1999)*
**सहस्राब्दी कोंकणी सम्मेलन पुरस्कार, इलियन्स, यूएसए (2000)*
**राजा राममोहन राय पुस्तकालय फाउण्डेशन पुरस्कार (2001)*
**प्रियदर्शिनी अकादमी पुरस्कार (2002)*
**विश्व सारस्वत पुरस्कार (2003)''

## इन्हें भी देखें
* अमर चित्र कथा

## बाहरी कड़ियाँ
* बाल साहित्यः वैज्ञानिक यथार्थ से परिचय 
* वीरान हो गई स्वदेशी कॉमिक्स की दुनिया
* अमर चित्र कथा के संस्थापक का निधन
* Official site
* Amar Chitra Katha
* Tinkle Online
* url.com/ackOnIPhone/ ACK On IPhone,IPad and ITouch

श्रेणी:हिन्दी
श्रेणी:लेखक
श्रेणी:हिन्दी लेखक
श्रेणी:भारतीय शिक्षाशास्त्री
श्रेणी:कोंकणी लोग
स्पंज बॉब स्क्वायर पैंट

**स्पंज बॉब स्क्वायर पैंट** 
(**SpongeBob SquarePants**) स्टीफन हिल्लेन्बुर्न द्वारा निकलोडियन के लिए बनाया गया एक एनिमेटेड टेलीविजन धारावाहिक है। इसका प्रसारण निकलोडियन से १९९९ से शुरू हुआ था।
यह कार्टून Nickelodeon पर आता है।

श्रेणी:टेलिविज़न
वराह

प्रह्लाद के पिता दो भाई थे। हिरन्यकस्यप व हिरन्याक्छ। हिरन्याक्छ धरती को उठा कर पताल में चला गया। धरती की रक्षा के लिये परमात्मा ने वराह रूप धारण किया था।

## फिल्म उल्लेख

महावतार नरसिंह फिल्म के निर्माताओं ने कथानक को आकार देने हेतु विभिन्न ऐतिहासिक और शास्त्रीय सन्दर्भों को सम्मिलित किया है—विशेषतः प्रह्लादपुरी मंदिर के खंडहर, हम्पी में स्थित पुनःस्थापित जली हुई धर्मस्थली, और अहोबिला नव नरसिंह स्वामी मंदिरों जैसे पुरातात्विक स्थलों के अतिरिक्त विष्णु पुराण, नरसिंह पुराण, वराह पुराण तथा श्रीमद्भागवत पुराण जैसे पवित्र ग्रंथों से प्रेरणा ली गई है।
फिल्म की सफलता और दर्शकों से इसका गहरा जुड़ाव लेखक की पवित्र ग्रंथों के प्रति उसकी अटूट निष्ठा का प्रतिफल है।

श्रेणी:वराह
चौडर (टेलीविजन धारावाहिक)

**चौडर**, च्. ह्. ग्रीन्ब्लत्त् द्वारा कार्टून नेटवर्क के लिए सर्जित एक एनिमेटेड टेलीविजन धारावाहिक है। इसका प्रसारण कार्टून नेटवर्क से २००७-२०१० से शुरु हुआ था।

श्रेणी:टेलिविज़न
दाहिया

**दहिया,** जाट और सिखों का एक प्रसिद्ध समूह है। कुछ दहिया मध्यप्रदेश की अनूसूचित जाति में सम्मलित हो गए है। दाहिया शब्द, दहिया मूल शब्द का तद्भव है।

दहिया राजस्थान दहिया  राजस्थान के  अहीर और जाट समाज का गोत्र है।
राजस्थान में दहिया जाटों की उप शाखाएँ है राजा  कड़वा राव दहिया के वंशज कड़वा कहलाते है।राजा सिंवर राज दहिया के वंशज सिंवर दहिया कहलाते हैं। राजा सुसल के वंशज सिसमल दहिया कहलाते हैं। राजा बेरीसिंह के वंशज बेरिया दहिया कहलाते हैं। राजा सहजराव के वंशज रणवा(रण के वीर) दहिया कहलाते हैं राज देव के वंशज राज दहियाकहलाते हैं। राजा मंडदेव के वंश मंडीवाल दहिया कहलाते हैं। राजा गंगदेव के वंशज गुगड़ दहिया कहलाते हैं। राजस्थान में जाटों में  दहिया ओर उसकी उपशाखा के 600 से ज्यादा ग्राम है।
जाटों का एक समूह पिछड़े समुदाय में सम्मलित हो गया उसके वंसज दहियावत(दहियो के वंश) कहलाते है। दहिया गोत्र के जाटों को दहिया बादशाह कहा जाता है।

जेजाकभुक्ति(वर्तमान बुंदेलखंड) के महाराजा खेतसिंह खंगार   द्वारा स्थापित **खंगार संघ** में मध्यप्रदेश के दाहिया लोगों ने अपना सेवाएं दी थी। जिसका उल्लेख **खंगार क्षत्रिय समाज** की इतिहास सम्बंधित लेखों में स्पष्ट है।

ब्रिटिश शासन के लेखक आर वी रसेल द्वारा लिखित पुस्तक ट्राइब्स एंड कास्ट्स ऑफ सेंट्रल प्रोविन्स में दाहिया को पिछड़ी जातियों में सम्मिलित किया गया है।

चचा राणा के स्तंभ लेख में उत्कीर्ण लेखों से इनका उल्लेख ग्वालियर और श्योपुर ठिकाना मिलता है।

दाहिया जाति का पलायन  मुहम्मद बिन तुगलक के हाथों खंग्हार राज्य के पराजय के साथ हुआ और फिर मूल स्थान से इनका निवास बुंदेलखंड और बघेलखण्ड में विस्तृत हो गया है।
ब्रिटिश अकादमी फ़िल्म पुरस्कार

**ब्रिटिश अकादमी फ़िल्म पुरस्कार** (English:British Academy Film Awards) *ब्रिटिश अकादमी ऑफ फिल्म और टेलीविजन आर्ट्स* द्वारा प्रदत्त एक वार्षिक पुरस्कार है, जिसे **बाफटा पुरस्कार** भी कहा जाता है। यह अमेरिका के ऑस्कर पुरस्कार का समकक्ष है। . सन् 2008 से यह लंदन के **रॉयल ओपेरा हाउस** में आयोजीत होता है।

## सन्दर्भ

श्रेणी:सिनेमा
श्रेणी:पुरस्कार
श्री अरविन्द आश्रम

right|thumb|300px|पुडुचेरी स्थित ओरोबिन्दो आश्रम का बाहरी दृष्य
**श्री अरविन्द आश्रम** पुद्दुचेरी में स्थित है। इसकी स्थापना महर्षि अरविन्द द्वारा २४ नवम्बर १९२६ (सिद्धि दिवस) को की गयी। उस समय आश्रम में कोई २०-२५ साधक ही थे। उसी वर्ष के दिसम्बर माह में श्री अरविन्द ने निश्चय किया कि वे जनता से दूर रहेंगे और उन्होने अपने सहकर्मी मीरा अलफसा (Mirra Alfassa) को आश्रम की जिम्मेदारी सौंप दी जिन्हे 'माँ' (The Mother) कहकर संबोधित किया जाने लगा।

## इन्हें भी देखें
*ओरोविल
*श्री माँ

## बाहरी कड़ियाँ
* श्री ओरोबिन्दो आश्रम : पैंतालिस मिनट में, पांच हजार लोगों का खाना
* Official website
* Sri Aurobindo Ashram, Pondicherry website
* SABDA, Publishers of Books for Sri Aurobindo Ashram
* On-line reading and search on books by Sri Aurobindo,The Mother and disciples.

श्रेणी:आश्रम
श्रेणी:नये युग के संगठन
श्रेणी:हिन्दू आन्दोलन एवं संगठन
विश्व धरोहर समिति

**विश्व धरोहर समिति** (अंग्रेजी: World Heritage Committee), उन स्थलों का चयन करती है जिन्हें यूनेस्को के विश्व धरोहर स्थलों के रूप में सूचीबद्ध किया जा सकता है। यह विश्व धरोहर कन्वेंशन के कार्यान्वयन के लिए जिम्मेदार है, विश्व धरोहर कोष के इस्तेमाल को परिभाषित करता है और राष्ट्र दलों से अनुरोध पर वित्तीय सहायता का आवंटन करती है। इसका गठन 21 राष्ट्र दलों से मिलकर होता है, जिनका चुनाव राष्ट्र दलों की महासभा द्वारा चार साल के कार्यकाल के लिए होता है। 

विश्व धरोहर कन्वेंशन के नियमानुसार, समिति के सदस्य राष्ट्र का कार्यकाल छह साल के लिए होता है, लेकिन कई राष्ट्र दल स्वेच्छा से केवल चार साल के लिए ही समिति के सदस्य बने रहना स्वीकार करते हैं ताकि, दूसरे राष्ट्र दलों को भी समिति का सदस्य बनने का मौका मिल सके। उदाहरण के लिए, 15 वीं महासभा (2005) के लिए निर्वाचित सभी सदस्यों ने स्वेच्छा से अपना कार्यकाल छह वर्ष से घटा कर चार वर्ष करने का फैसला किया।

## विश्व धरोहर समुद्री कार्यक्रम

## सत्र

## सन्दर्भ

श्रेणी:अंतर्राष्ट्रीय सांस्कृतिक संगठन
विस्पन्द

right|thumb|300px|सबसे नीचे वाली तरंग ऊपर वाली दो तरंगों के अध्यारोपण (सुपरपोजिशन) से बनी है।
जब 'लगभग' बराबर आवृत्ति वाली दो ध्वनि तरंगे एक साथ उत्पन्न की जाती हैं, तो माध्यम में उनके अध्यारोपण से प्राप्त ध्वनि की तीव्रता बारी-बारी से घटती और बढती रहती है। ध्वनि की तीव्रता में होने वाले इस चढाव व उतराव को 'विस्पन्द' (beat) कहते हैं।

## गणित
माना समान आयाम परन्तु अलग-अलग आवृत्ति (ω1 तथा ω2) वाली दो तरंगे निम्नलिखित हैं-
: \psi_1 \,=\, A\,\sin(\omega_1 t) \, 
: \psi_2 \,=\, A\,\sin(\omega_2 t) \, 
इनको अध्यारोपित करने प्राप्त ध्वनि तरंग :
: \psi \,=\,\psi_1\,+\,\psi_2
या
: \psi \,=\; A\left[\sin(\omega_1 t)\,+\,\sin(\omega_2 t)\right]\;=\;2\,A\;\cos\!\left(\frac{\omega_1 t \!-\! \omega_2 t}{2}\right)\,\sin\!\left(\frac{\omega_1 t \!+\! \omega_2 t}{2}\right)
या:
: \psi \,=\, 2\,A\;\cos(\omega_m t)\;\sin(\omega_w t)

जहाँ:
: \omega_m \,=\, \frac{\omega_1 - \omega_2} {2} 
: \omega_w \,=\, \frac{\omega_1 + \omega_2} {2} 

उपरोक्त परिणाम को निम्नलिखित तरीके से भी लिख सकते हैं:
: \psi \,=\, B(t)\,\sin(\omega_w t)
जहाँ:
:  B(t) \,=\, 2 A\, \cos(\omega_m t)

ध्यान दें कि फलन B (t) का मान क्रम से धनात्मक ऋणात्मक होगा। इस फलन का आंकिक मान | B (t) | इस तरंग का 'इनवेलप' कहलाता है। यह इनवेलप \;2\,\omega_m\; आवृत्ति से बदलेगा। इसका भौतिक प्रभाव यह होगा कि ये तरंगे अपनी अन्य विशेषताओं को बनाए रख रहीं हैं किन्तु साथ ही परिणामी तरंग का आयाम बहुत धीमी गति से बदल रहा है।

center|thumb|500px|'''विस्पन्द''' : समान आयाम किन्तु थोड़ी अलग आवृत्ति वाली दो तरंगों (लाल तथा हरी) के अध्यारोपण का परिणाम (नीली तरंग)

श्रेणी:ध्वनि
बांग्लापीडिया

**बांग्लापीडिया** या **बांग्लादेश का राष्ट्रीय विश्वकोश**, एशियाटिक सोसाइटी बांग्लादेश द्वारा प्रकाशित एक द्विभाषी और पहला बांग्लादेशी विश्वकोश है। यह बांग्ला और अंग्रेजी भाषाओं में उपलब्ध है। इसे प्रथम बार 2003 में 500 पृष्ठों वाले 10 खण्डों में प्रकाशित किया गया था। इसमें लगभग 6000 आलेख हैं। मुद्रित और आनलाइन संस्करण के अलावा यह सीडी रोम पर भी उपलब्ध है। इसका प्रस्तावित अद्यतन प्रति 2 वर्षों पश्चात होना तय पाया गया है।

बांग्लापीडिया के प्रधान सम्पादक सिराजुल इस्लाम थे। लगभग 1200 बंग्लादेशी और विदेशी लेखकों ने इस विश्वकोश में उपलब्ध लेखों को लिखा है। इस परियोजना का वित्त-पोषण बंग्लादेशी सरकार, निजी क्षेत्र के संगठनों, शैक्षिक संस्थानों और यूनेस्को द्वारा किया गया है। इस परियोजना का मूल बजट 800,000 टका था, पर अंत में इस परियोजना पर एशियाटिक सोसाइटी को लगभग 8 करोड़ टका खर्च करना पड़ा। बांग्लादेश मुक्ति युद्ध और स्वदेशी लोगों पर की गयीं विवादास्पद प्रविष्टियों के बावजूद, दोनों बांग्ला और अंग्रेजी संस्करण प्रकाशन के समय से ही पर पाठकों के बीच लोकप्रिय हैं।

बांग्लापीडिया एक सामान्य विश्वकोश न होकर, बांग्लादेश से संबंधित विषयों पर आधारित एक विशेष विश्वकोश है। विश्वकोश के प्रयोजनों के लिए, बांग्लादेश को एक ऐसे क्षेत्र के रूप में परिभाषित किया गया है जो ऐतिहासिक रूप से क्रमश: प्राचीन पूर्वी भारत, सूबा बांग्ला, शाही बंगलाह, मुगल सूबा बंगला, बंगाल प्रेसीडेंसी, बंगाल प्रांत, पूर्वी बंगाल, पूर्वी पाकिस्तान और स्वतंत्र बांग्लादेश के रूप में अस्तित्व में आया।

## सन्दर्भ

## इन्हें भी देखें
* हिन्दी विश्वकोश

## बाहरी कड़ियाँ
* Asiatic Society of Bangladesh
* Banglapedia on the Asiatic Society of Bangladesh website
;सूचना:
* Banglapedia Board of Editors
* Banglapedia Board of Trustees
* Banglapedia Contributors
* Banglapedia Translators
* Banglapedia Web Developer Team
;आनलाइन बांग्लापेडिया:
* Banglapedia Official Website (Main page with links to both English and Bengali versions)
* Domain Information
* Banglapedia.net
* Banglapedia.info

श्रेणी:ज्ञानकोश
श्रेणी:बांग्लादेश
हिन्दको भाषा

**हिन्दको** () पश्चिमोत्तरी पाकिस्तान के ख़ैबर-पख़्तूनख़्वा प्रांत के हिन्दकोवी लोगों और अफ़ग़ानिस्तान के कुछ भागों में हिन्दकी लोगों द्वारा बोली जाने वाली एक हिंद-आर्य भाषा है। कुछ भाषावैज्ञानिकों के अनुसार यह पंजाबी की एक पश्चिमी उपभाषा है हालांकि इसपर कुछ विवाद भी रहा है। कुछ पश्तून लोग भी हिन्दको बोलते हैं। पंजाबी के मातृभाषी बहुत हद तक हिन्दको समझ-बोल सकते हैं। दुनिया भर में अनुमानित २०-५० लाख लोग हिन्दको बोलते हैं।

## हिन्दको के प्रसिद्ध मातृभाषी
बॉलीवुड के कुछ मशहूर अभिनेता हिन्दको-मातृभाषी परिवारों से हैं, मसलन प्राण, दिलीप कुमार और शाहरुख़ ख़ान। राज कपूर, पृथ्वीराज कपूर और उसके परिवार के अन्य सदस्य भी पेशावर में रहे थे और हिन्दको बोलते थे।

## व्युतपत्ति
हिन्दको शब्द कैसे बना इसके बारे में कई विचार प्रचलित हैं। एशिया और ईरान से हिन्दुस्तान आने वाले आरंभिक लोगों का हिंदुकुश पर्वत को पार करने के बाद इसी बोली के साथ संपर्क स्थापित हुआ। क्यूँकि हिंदुकुश को पार करने के बाद हिन्दुस्तान के रास्ते में कोई ख़ास रुकावट नहीं थी इसी लिए इस बोली को **हिन्दुस्तान की बोली** या **हिन्दको** कहा गया।

यूनानी लोगों ने हिन्दुस्तान के लिए **इंडीकोस** शब्द का प्रयोग किया है और इसी लिए यहाँ की बोली का नाम हिन्दको पडा। कुछ लोगों का यह भी कहना है कि यह नाम इसे ईरानीयों ने दिया। सिंध घाटी के पहाड़ों के मध्य या आगे-पीछे यह भाषा बोली जाती थी। फ़ारसी में पहाड़ शब्द के लिए **कोह** शब्द है और इसी से यह शब्द **हिन्दको** बना।

## इतिहास
हिन्दको एक हिन्द-आर्या बोली है। संसकृत भाषा के व्याकरणकार पाणिनी भी इसी इलाके से संबंध रखते थे। यह भाषा भी पंजाबी के समान प्राक्रित से बनी। आजकल पुराने समय की तरह हिन्दको उन जगहों पर बोली जा रही है जो कि गंधार रहतल का स्थान थे। इसलिए हिन्दको पुरानी गंधार रहतल की भी आम बोलचाल की भाषा थी और यह संसकृत के भी नज़दीक थी।

## हिन्दको का भूगोल
हिन्दको भाषा को अफ़गानिस्तान के हिन्दकी लग बोलते हैं। पाकिस्तान के सरहदी राज्य का हज़ारे का देश जिसमें मानसहरा, काग़ान, नारान, बालाकोट, ऐबटाबाद हरीपुर, सवाबी, पेशावर, कोहाट, डेरा इसमाईल ख़ान आदि जगहों पर यह बहुसंख्यक लोगों के बीच बोली जाती है। पंजाब के ज़िला अटक में भी लोग अपनी बोली को हिन्दको कहते हैं। पंजाबी बोलने वाले लोगों को हिन्दको समझने में कोई परेशानी नहीं होती और ना ही हिन्दको बोलने वालों को पंजाबी या पोठोहारी समझने में कोई दिक्कत आती है।

## इन्हें भी देखें
* पंजाबी भाषा
* सराइकी भाषा
* हिंद-आर्य भाषाएँ

## सन्दर्भ


श्रेणी:हिन्द-आर्य भाषाएँ
श्रेणी:पाकिस्तान की भाषाएँ
श्रेणी:ख़ैबर-पख़्तूनख़्वा
श्रेणी:हिन्द-आर्य भाषाएँ
श्रेणी:पंजाब, पाकिस्तान की भाषाएँ
श्रेणी:पंजाबी उपभाषाएँ
शरणार्थी

**शरणार्थी** यानि शरण में उपस्थित असहाय, लाचार, निराश्रय तथा रक्षा चाहने वाले व्यक्ति या उनके समूह को कहते हैं। इसे अंग्रेजी भाषा में **refugee** लिखा व सम्बोधित किया जाता है, लेकिन कुछ एंग्लिकन समाजों में वे **newcomer** शब्द का इस्तेमाल करते हैं ताकि उन्हें आर्थिक अप्रवासियों के बराबर पहचान मिल सके और वे फायदे मिल सकें जो आम तौर पर कानूनी टैक्स देने वालों को मिलते हैं। यह अर्थ-अपहरण रिफ्यूजी शब्द का मतलब बदल देता है। हालाँकि, कोई व्यक्ति विशेष या उनका समूह जो किसी भी कारणवश अपना घरबार या देश छोड़कर अन्यत्र के शरणांगत हो जाता है, वह शरणार्थी कहलाता है। 

उदाहरण के लिए, सीरिया, सूडान, यूक्रेन जैसे युद्धग्रस्त और राजनीतिक रूप से सताए गए देशों के लाखों नागरिक दूसरे मुल्कों में शरणार्थी बनकर शरण ले रहे हैं।

## भारत और शरणार्थी

भारत में शरणार्थियों के आने का इतिहास बहुत पुराना है और भारत में बसे कानूनी और गैरकानूनी शरणार्थियों की जनसँख्या कई विकसित देशों की जनसँख्या से भी ज्यादा है।

आमतौर पर अनभिज्ञता वस लोग कई बार के लिये भारत और पाकिस्तान के विभाजन के समय पाकिस्तान के हिस्से वाले पंजाब, सिन्ध आदि प्रदेशों के लाखों लोग जो अपना घरबार छोड़कर भारत के विभिन्न भागों में आकर बस गये थे उन्हें भी शरणार्थी मान लेते हैं, परंतु यह घटना पूर्ण रूप से शरणार्थी शब्द को परिभाषित नही करता,
क्योंकि जो लोग पाकिस्तान से भागकर भारत में बस गए उन्हें वहां (भारत में) एक नागरिक के तौर पर रहने का अधिकार विभाजन के समय दिया गया था।
 
भारत में विभाजन के बाद आये लोगों को छोड़ दे तो भी आज़ादी के बाद काफी शरणार्थी आये। उदाहरण के लिए तिब्बत के शरणार्थी और बांग्लादेश से आये कानूनी गैर-कानूनी शरणार्थी।

## बाहरी कड़ियाँ
* PARDS.ORG Political Asylum Research and Documentation Service
* Respect Refugees International
* Gimme Shelter UNHCR's Gimme Shelter Campaign
* World Refugee Survey
* Pictures of refugees in Europe – Features by Jean-Michel Clajot, Belgian photographer
* Azerbaijani refugees
* Refugee numbers by country
* Refugee Stories—Listen to People's Experiences The site of the Refugee Communities History Project is full of oral history in mp3 format. The project won the 2006 Charity Award for arts, culture and heritage in the UK.
* OneWorld Guide to Refugees
* UNHCR RefWorld access to UNHCR Country of Origin and Legal Information databases
* Measuring Protection by Numbers, Report from official UNHCR home page
* Refugee Health ~ Immigrant Health Populations and Issues & Infectious Diseases—from authors of Refugee and Immigrant Health: A Handbook for Health Professionals ISBN 0-521-82859-7
* Australian Labor Party ''Labor for Refugees (Victorian Branch)'' website
* The Refuge Media Project is developing several video documentaries and other resources for those working with immigrant torture survivors
* Hungarian Refugees Received on Prince Edward Island, Canada (1956-1957)
* Information on Refugees in Malta and the Mediterranean Region
https://www.clearknowledges.com/2019/12/17-18-2019-global-refugee-forum-geneva.html?m=1 global refugee forum 2019
[श्रेणी:जनसांख्यिकी]]
श्रेणी:बलात विस्थापन
श्रेणी:भारत में शरणार्थी
*
चुम्बकीय अभिवाह

**चुम्बकीय अभिवाह** या **चुम्बकीय फ्लक्स** (Magnetic flux) वह भौतिक राशि है जो किसी तल (जैसे किसी चालक तार की कुण्डली) से होकर गुजरने वाले चुम्बकीय क्षेत्र का सम्पूर्ण परिमाण की माप है। इसे संक्षेप में **Φm** से निरूपित किया जाता है। इसका SI मात्रक वेबर (weber) है ; व्युत्पन्न मात्रक वोल्ट-सेकेण्ड है तथा CGS मात्रक 'मैक्सवेल' है।

किसी चुम्बकीय क्षेत्र में, किसी बिन्दु पर स्थित छोटे से तल से यदि  **Φ** वेबर चुम्बकीय फ्लक्स गुजरता है तो उस क्षेत्र के लम्बवत  **चुम्बकीय फ्लक्स घनत्व** (**B**) = **Φ/a** होगा, जहाँ a उस तल का क्षेत्रफल है। 

चुम्बकीय फ्लक्स अत्यन्त महत्वपूर्ण भौतिक राशि है क्योंकि -
* किसी बन्द लूप में उत्पन्न विद्युतवाहक बल का मान उस लूप में स्थित चुम्बकीय फ्लक्स के परिवर्तन की दर के बराबर होता है (फैराडे का प्रेरण का नियम)
* विभिन्न स्थितियों में लगने वाले चुम्बकीय बल का परिमाण **चुम्बकीय फ्लक्स घनत्व** (**B**) का फलन होता है। उदाहरण के लिये, किसी चुंबकीय क्षेत्र में में गतिशील किसी आवेशित कण पर लगने वाला बल = q v B .चुम्बकीय अभिवाह अदिश राशि है

## गणितीय परिभाषा
right|thumb|200px
:\textrm{d}\Phi = \vec{B}\cdot\vec{\textrm{d}S} = \|\vec B\|\cdot\|\vec {\textrm{d} S}\|\cdot\cos\theta

या,
:\Phi = \int \!\!\! \int_S d\Phi \, = \int \!\!\! \int_S \vec{B} \cdot \vec{dS}\,

## बाहरी कड़ियाँ
* Magnetic Flux through a Loop of Wire by Ernest Lee, Wolfram Demonstrations Project.

श्रेणी:भौतिक राशियाँ
श्रेणी:चुम्बकत्व.
डर्बी

[thumb|upright=1.5|[डर्बी इंडस्ट्रियल म्युसियम्]]
**डर्बी** (अंग्रेज़ी: Derby) इंग्लैंड का एक शहर है। यह डर्बीशायर की राजधानी है। 

## इन्हें भी देखें
* डर्बी का अजायबघर और चित्रशाला

## बाहरी कड़ियाँ
* *[https://web.archive.org/web/20110720114101/http://www.derby-guide.co.uk/ Derby Guide]*
* डर्बी कौंसिल्

श्रेणी:डर्बी
श्रेणी:इंग्लैंड के शहर
डर्बी संग्रहालय एवं कला दीर्घा

[thumb|डर्बी का अजायब घर और [डर्बी का केन्द्रीय पुस्तकालय|पुस्तकालय]]
**डर्बी संग्रहालय एवं कला दीर्घा** (अंग्रेज़ी: Derby Museum and Art Gallery) डर्बी का संग्रहालय और कला दीर्घा है, यह इंग्लैंड में है।

## बाहरी कड़ियाँ
* डर्बी म्युज़ियम एंड आर्ट गैलरी

श्रेणी:डर्बी
श्रेणी:संग्रहालय
श्रेणी:चित्रशालाएँ
जेसी आइसेनबर्ग

**जेसी एडम आइसेनबर्ग** (जन्म: अक्टूबर 5, 1983), एक अमेरिकी अभिनेता हैं। यह वर्ष 2010 की फ़िल्म *[[द सोशल नेटवर्क]]* में अपनी मुख्य भूमिका के लिए पूरे विश्व में विख्यात हुए। इस फ़िल्म के लिए इन्हे कई पुरस्कार भी प्राप्त हो चुके हैं, जिनमें 83वें अकादमी पुरस्कार में सर्वश्रेष्ठ अभिनेता के लिए नामांकन भी शामिल है।

## सन्दर्भ

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:1983 में जन्मे लोग
बोगजकोई

प्राचीन अभिलेख मध्य एशिया के **बोगजकोई** नामक स्थान से लगभग १४०० ई॰ पू॰ का प्राप्त हुआ है। इस अभिलेख पर राजाओँ के मध्य एक संधि का उल्लेख है जिसमे राजाओँ ने वैदिक युगीन देवताओं को साक्षी माना था। इसमें मित्र, वरुण, इंद्र एवं नासत्य नामक वैदिक देवताओं के नाम उत्कीर्ण हैं। दो राजाओं के मध्य संधि का उल्लेख करने वाला यह दुनिया का पहला अभिलेख था। इसे मितन्वी अभिलेख के नाम से भी जाना जाता है। इस अभिलेख के अनुसार यह संधि हित्ती वंश तथा मित्तानी वंश के राजाओं के मध्य हुई थी।

## सन्दर्भ

* 

* 

*  

श्रेणी:प्राचीन लेख
जेम्स फ्रेंको

**जेम्स एडवर्ड फ्रेंको** (English:James Edward Franco) (जन्म अप्रैल, 19 1978) एक अमेरिकी अभिनेता, फिल्म निर्देशक, पटकथा लेखक, फिल्म निर्माता, अंग्रेजी के छात्र, लेखक, चित्रकार और प्रदर्शन कलाकार है।  जेम्स ने 1990 के दशक के दौरान अपना अभिनय कैरियर शुरू किया, जिसमे इन्होने कई किशोर फिल्म व अल्पकालिक टेलीविजन कार्यक्रमो मे अभिनय किया।  इन्हे अपनी स्पाइडर-मैन फिल्मो मे *हैरी ओसबोर्न*, **पाएनेप्ल् एक्सप्रेस** फिल्म मे ड्रग डीलर व 2010 की **127 आवर्स** फिल्म मे *एरन रलसटन* की भूमिकाओं की वजह से अंतरराष्ट्रीय ख्याति प्राप्त हुई। इनकी अन्य प्रसिद्ध फिल्मों में शामिल हैं *[[मिल्क (फिल्म)|मिल्क]]*, *त्रिस्टान व इसोल्द*, *फलाय बोयस*, *डेट नाईट*, *योर हाइनेस*, *ईट प्रेए लव* व *प्लेनट ऑफ ऐप्स श्रृंखला* की आगामी फिल्म राइज़ ऑफ़ द प्लैनेट ऑफ़ द एप्स हैं। यह तीन गोल्डन ग्लोब पुरस्कारों के लिए नामित हो चुके हैं व एक के विजेता हैं तथा 127 आवर्स में अपने काम के लिए अकेडेमी पुरस्कार की **सर्वश्रेष्ठ अभिनेता** की श्रेणी मे नामांकन प्राप्त कर चुके हैं।

## सन्दर्भ

## बाहरी कड़ियाँ

* '''जेम्स फ्रेंको''' आइ.एम.डी.बी. पर
* '''जेम्स फ्रेंको''' याहू मूवीस पर

श्रेणी:जीवित लोग
श्रेणी:अमेरिकी अभिनेता
श्रेणी:1978 में जन्मे लोग
पारधी

वन्य जीवों के शिकार को न तो उचित कहा जा सकता है और ना ही उसे महिमामंडिक किया जा सकता है लेकिन सिर्फ अध्ययन औभ जानकारी के लिए उसके बर्णन में शायद कोई अनुचित बात नहीं है।

गुजरे दौर में चीता पारधी दक्ष शिकारी हुआ करते थे। मुगल बादशाहों के दरवार में उनकी सेवाएँ सर्वाधिक तेज वन्य धावक चीतों को पकड़ने और प्रशिक्षित करने के लिए ली जाती थी। इसीलिए वे चीता पारधी कहलाते थे। मुगल बादशाह और राजा महाराजा अपने मनोरजन के लिए चीतों से कृष्ण मृगों का शिकार करवाते थे, क्योंकि अकेले वेही ऐसे शिकारी जीव थे जो कि कृष्ण मृगों को दौड़कर पकड़ने की क्षमताएँ रखते थे। 'आईन-ए-अकबरी' के अनुसार अकबर के दरबार में ही ऐसे एक हजार प्रशिक्षित चीते थे।

फाँस पारधी वे पारधी होते थे जो हिरणों को फासने के लिए फंदों का इस्तेमाल करते थे। उपलब्ध जानकारी के अनुसार वे बचपन से ही मृग छैनों को इशारे पर अपनी गतिविधियाँ संचालित करने के लिए प्रशिक्षित करते थे और उनके सीगों में फंदे लगाकर जंगली हिरणों के बीच छोड़ देते थे। जबजंगली हिरण अपनी सहज वृत्ति से अपने इस प्रतिद्वंद्वी को झुंड से खदेड़ने की कोशिश करते थे तो उनके सींग प्रतिद्वंद्वी के सींग में बँधे फंदों में फँस जाते थे और वे फाँस पारधियों द्वारा पकड़ लिए जाते थे।

चीते भारत के जंगलों से पचास वर्ष पहले ही समाप्त हो गए और फाँस पारधी अब कैसे शिकार करते हैं उनके साथ कुछ समय गुजारने पर ही पता चल सकता है। लेकिन वैल पारधियों के काम करने का तरीका भी अपने आप में अनुठा है। बैल पारधी बालक जैसे ही दुनियादारी समझना शुरू करते हैं सबसे पहले वे तीतर की हू ब हू आवाज निकालने का अभ्यास शुरू कर देते है। कुछ तो होंठ सिकोड़कर सीधे मुँह से तीतर आवाज निकाल लेते हैं तो कुछ बाँस या प्लास्टिक की नली से बनाए एक उपकरण से ऐसी आवाज निकालने में माहिर होते हैं। यह नकल इतनी असल जैसी होती है कि दूर जंगल का तीतर भी इसके जवाब में अपनी तीखी और कर्कश आवाज से आसमान गुँजा देता है।

सबेरा होते ही पारधी बालक शिकार पर निकल जाता है। इसके लिए वह बैल की सवारी गाँठता है। संभवतः भारत भर में बैल पारधी ही एकमात्र ऐसा समुदाय है जो घोड़े की तरह बैल पर सवारी करता है। रोचक तथ्य यह है कि इन बैलों पर न तो जीन होती है और ना ही बैल पर कोई लगाम कसी जाती है। उन पर बैठने का तरीका भी बड़ा ही बेढब होता है। बैल पर सवारी करने के लिए बछड़े को बचपन में ही प्रशिक्षण दिया जाता है। पहले उसकी पीठपर चादर बिछाकर चलाया फिराया जाता है फिर उसकी जगह बैल को मोटे गद्दे का आदी बनाया जाता है। धीरे धीरे उस पर गठरियाँ लादकर बैल को चलाना सिखाया जाता है और इसके बाद छोटे बच्चे उस पर बैठना प्रारंभ कर देते हैं। यही बछड़ा जब पूरी तरह बैल बन जाता है तो पारधी समुदाय के वरिष्ठ सदस्य भी उस पर सवारी करने लगते हैं। यह बैल इतना प्रशिक्षित होता है कि उसे इच्छानुसार चलाने या दौड़ाने के लिए चाबुक की नहीं मात्र हाथ या पाव के इशारे की जरूरत होती है।

बैल पारधियों की कुल संपत्तियों में सर्वाधिक महत्वपूर्ण प्रशिक्षित तीतर और यही सधा हुआ बैल होता है। यदि बैल पारधियों के पास बैल न हो तो उनकी घुमंतु जिदंगी थम कर रह जाए। अपनी पूरी घर गृहस्थी बैल पर लादे लादे बैल पारधी जीवन भर यहाँ से वहाँ भटकते रहते है। इसी बैल की आड़ में हिरणों के झुंड के करीब तक जा पहुँचते हैं और इसके लिए उनमें गजब का धीरज होता है।

जंगली तीतरों को जाल में फँसाने के लिए पारधी बालक अपनी तरह का एक अनूठा ही तरीका इस्तेमाल करते हैं। वे इसके लिए तीतरों में अपने भाई बंधों से लड़ने की कमजोरी का फायदा उते हैं।

श्रेणी:भारत की मानव जातियाँ
भारतीय लेखा परीक्षा और लेखा सेवा

thumb|भारतीय लेखा परीक्षा और लेखा सेवा।
**आईएण्डएएस** या **भारतीय लेखा परीक्षा और लेखा सेवा** एक भारतीय केन्द्रीय सरकारी सेवा है जो भारत के महालेखापरीक्षक और लेखानियंता के अधीन है और किसी भी कार्यकारी अधिकारी के नियंत्रण से मुक्त है। भारतीय लेखा परीक्षा एवं लेखा विभाग के अधिकारी एक लेखा परीक्षण प्रबंधक की हैसियत से कार्य करते हैं। आईएण्डएएस पर केन्द्र और राज्य सरकारों और सार्वजनिक क्षेत्र के संगठनों के खातों के लेखापरीक्षण और राज्य सरकारों के खातों के रखरखाव की जिम्मेदारी होती है। आईएएण्डएएस सरकार का वित्तीय प्रहरी है और सरकार से संबंधित जांच-पड़ताल में यह एक महत्वपूर्ण भूमिका निभाता है। इसकी भूमिका कुछ हद तक अमेरिकी जीएओ और राष्ट्रीय लेखापरीक्षण कार्यालय (यूनाइटेड किंगडम) के समान है।

इस सेवा के लिए भारत के प्रत्येक राज्य के लिए प्रधान महालेखाकार और महालेखाकारों की व्यवस्था है। आम तौर पर प्रत्येक राज्य में लेखापरीक्षण कार्यों के लिए एक प्रधान महालेखाकार प्रभारी होता है। प्रधान महालेखाकार के अलावा प्रत्येक राज्य में लेखांकन और हकदारी संबंधी कार्यों (वेतन, भविष्य निधि, पेंशन इत्यादि) के लिए महालेखाकार प्रभारी भी होता है। बड़े राज्यों में प्रधान महालेखाकार के अलावा एक महालेखाकार (लेखापरीक्षण) भी हो सकता है।

## भर्ती और प्रशिक्षण

आईएएण्डएएस (IA&amp;AS) की भर्ती भारतीय विदेश सेवा, भारतीय प्रशासनिक सेवा और भारतीय राजस्व सेवा (आईआरएस (IRS)) के साथ-साथ संयुक्त प्रतिस्पर्धी परीक्षा (लोक सेवा परीक्षा) के माध्यम से की जाती है।

आईएएण्डएएस में भर्ती होने के बाद अधिकारियों को भारत के हिमाचल प्रदेश राज्य के शिमला के नैशनल एकेडमी ऑफ ऑडिट एण्ड अकाउंट्स में प्रशिक्षित किया जाता है।

60,000 से अधिक कर्मचारियों वाले भारतीय लेखापरीक्षण एवं लेखांकन विभाग के कर्मचारियों को प्रबंधित करने के लिए आईएएण्डएएस के अधिकारियों को एक लेखाकार एवं लेखापरीक्षक का पेशेवर कौशल ही नहीं बल्कि प्रशासनिक क्षमता भी हासिल करनी पड़ती है। उन्हें जटिल ठेकों की जांच करने, कर एवं राजस्व कानूनों को समझने, वाणिज्यिक संस्थानों की वित्तीय स्थिति का आकलन करने जैसे कार्य करने पड़ते हैं। तेल की खोज की जटिलताओं या किसी परमाणु ऊर्जा संयंत्र की कार्यप्रणाली को समझने और ग्रामीण विकास, स्वास्थ्य सेवा, शिक्षा इत्यादि के लिए देशव्यापी योजनाओं के कार्यान्वयन की प्रभावकारिता की व्यापक समीक्षा करने के लिए उद्योग संबंधी ज्ञान की भी जरूरत पड़ सकती है।

## अनुमोदित कर्मचारी संख्या
आईएएण्डएएस संवर्ग की अनुमोदित शक्ति (01.08.2009 के अनुसार)
उपलेखानियंता एवं महालेखापरीक्षक: 5
अतिरिक्त उपलेखानियंता एवं महालेखापरीक्षक: 5
प्रधान महालेखाकार: 26
वरिष्ठ प्रशासनिक ग्रेड: 107
कनिष्ठ प्रशासनिक ग्रेड: 161 (चयन ग्रेड 80 और साधारण ग्रेड 81)
वरिष्ठ टाइम स्केल: 256
कनिष्ठ टाइम स्केल: 136

## आईएएण्डएएस विदेशगमन

आईएएण्डएएस अधिकारी मुख्य रूप से राजदूतावास लेखापरीक्षण अर्थात् दुनिया भर में स्थित भारत के राजदूतावासों और उच्चायोगों का लेखापरीक्षण करने के लिए विदेश जाते हैं। हालांकि विशेषज्ञों के रूप में लेखापरीक्षण विभागों में काम करने के लिए आईएएण्डएएस अधिकारियों को मध्य पूर्व (ओमान, यूएई) और अफ़्रीकी देशों (बोत्सवाना) में भेजा जाता है। कई अधिकारी कुछ समय के लिए संयुक्त राष्ट्र संघ और अन्य संबद्ध एजेंसियों में भी शामिल होते हैं।

## बाहरी कड़ियाँ
* ऑफिशियल गवर्नमेंट वेबसाइट
* नेशनल एकेडमी ऑफ ऑडिट्स एंड एकाउंट्स वेबसाइट
* वेबपेज डिस्क्राइबिंग दी आईए&amp;एएस (IA&amp;AS) इन दी एनएएए (NAAA) वेबसाइट

श्रेणी:भारत सरकार
श्रेणी:भारत में लेखा
श्रेणी:भारतीय सिविल सेवा
श्रेणी:केन्द्रीय सिविल सेवा, भारत
के.के. हेब्बार

के.के. हेब्बार के रूप में लोकप्रिय **कटिंगेरी कृष्णा हेब्बार** (1911-1996) एक मशहूर कलाकार थे जिन्हें अपने भारत विषयक कलाकृतियों के लिए जाना जाता था। 

## प्रारंभिक जीवन

उनका जन्म 1911 में भारत में उडुपी के नज़दीक कटिंगेरी में तुलु भाषी ब्राह्मण परिवार में हुआ था। बचपन से ही हेब्बार का रुझान कला की ओर था क्योंकि उनके पिता सामयिक मूर्तिकार थे जो गणेश की मूर्तियाँ बनाते थे। एक कलात्मक पारिवारिक पृष्ठभूमि से होने के नाते हेब्बार ने कला की पढ़ाई की और 1940-1945 के बीच जे.जे. स्कूल ऑफ़ आर्ट, मुम्बई में इसका औपचारिक अध्ययन किया। बाद में उन्होंने पेरिस में अकादेमी जूलियन में भी कला का अध्ययन किया।(जाडे की रात )parshid drawing h

## कैरिअर

हेब्बार की आरंभिक कलाकृतियों को *केरल* चरण कहा गया क्योंकि उन्होंने लगातार मालाबार और तुलु नाडू के सतत क्षेत्रों का चित्रण किया। बाद में उन्होंने अन्य विषयों के साथ प्रयोग करना शुरू किया। उनकी कला पॉल गौगुइन और अमृता शेरगिल से प्रेरित थी।**आर्ट नाऊ इन इंडिया** में उन्होंने पहली बार अंतरराष्ट्रीय स्तर पर दर्शकों का दिल जीता जिसका आयोजन ब्रसेल्स और लंदन में 1965 में किया गया था। उनकी कलाकृतियों को आज भारतीय कला इतिहास में अत्यधिक प्रभावशाली माना जाता है। हेब्बार ने विभिन्न अंतरराष्ट्रीय कला प्रदर्शनियों में भी भाग लिया जैसे कि वेनिस बिनाले, साओ पाउलो आर्ट बाईएनिअल साथ ही साथ टोक्यो बाईएनिअल.

## पुरस्कार
हेब्बार को अपने सम्पूर्ण जीवन में कई पुरस्कार मिले जिसमें शामिल हैं भारत का चौथा और तीसरा सर्वोच्च नागरिक सम्मान पद्म श्री और पद्म भूषण पुरस्कार.उनके अन्य पुरस्कारों में शामिल हैं अकेडमी ऑफ़ फाइन आर्ट्स, कोलकाता, बॉम्बे आर्ट सोसायटी पुरस्कार, बम्बई राज्य पुरस्कार, ललित कला अकादमी पुरस्कार, वर्ना शिल्पी के वेंकटप्पा पुरस्कार, मैसूर विश्वविद्यालय से डॉक्टरेट की मानद उपाधि, सोवियत लैंड नेहरू पुरस्कार.

## सन्दर्भ

## बाहरी कड़ियाँ
* एक कलाकार की खोज : के.के. हेब्‍बर- एक पुनरावलोकन
* कलाकार के.के. हेब्बार 

श्रेणी:भारतीय कलाकार
श्रेणी:भारतीय चित्रकार
श्रेणी:तुलु लोग
श्रेणी:भारतीय हिन्दू
श्रेणी:1911 में जन्म
श्रेणी:1996 में मृत्यु
श्रेणी:पद्म भूषण सम्मान प्राप्तकर्ता
श्रेणी:पद्मश्री प्राप्तकर्ता
श्रेणी:उडुपी के लोग
श्रेणी:अकादेमी जूलियन के पूर्व छात्र
श्रेणी:सर जे.जे. स्कूल ऑफ आर्ट के पूर्व छात्र
श्रेणी:ललित कला अकादमी के सदस्य
श्रेणी:1911 में जन्मे लोग
भारतीय सिन्धु विद्यापीठ

**भारतीय सिन्धु विद्यापीठ** या *इण्डियन इंस्टीटयूट ऑफ सिन्धोलॉजी* (I.I.S.) सिन्धी भाषा, साहित्य, संस्कृति, कला और शिक्षा के क्षेत्र में उन्नत अध्ययन एवं शोध का केन्द्र है। यह गुजरात के कच्छ के आदिपुर में स्थित है। इसकी स्थापना अक्टूबर, १९८९ में की गयी थी। सिन्धी समाज की सांस्कृतिक विरासत को संरक्षित रखना एवं उसका निरन्तर विकास करना ही इस संस्थान का प्रमुख लक्ष्य है। 

सिन्धोलॉजी में प्राचीन सिंधी साहित्य, कला संस्कृति के संरक्षण-संवर्धन के कार्य अन्तर्राष्ट्रीय स्तर पर सराहे जाते हैं। नारायण श्याम, शेख अयाज समान सिन्धी विद्वानों की आवाज में भी रचनाएं संरक्षित है। साथ ही पाठकों के लिए उपलब्ध करवाई गई हैं।

## इन्हें भी देखें
* सिन्धुविद्या (सिन्धोलॉजी)
* सिन्धविद्या संस्थान (इंस्टिट्यूट ऑफ सिन्धोलोजी)

## बाहरी कड़ियाँ
* भारतीय सिन्धु विद्यापीठ का जालघर

श्रेणी:सिन्धी भाषा
श्रेणी:सिन्धी समाज
बैलून

right|200px|thumb|६० ओम / २४० ओम बैलून जो ५० मेगा हर्ट्ज से २५० मेगाहर्ट्ज तक की आवृत्तियों के लिये उपयुक्त है।
विद्युत इंजीनियरी और रेडियो इंजीनियरी के सन्दर्भ में **बैलून** (Balun = Bal + un = balanced unbalanced), ट्रांसफॉर्मर जैसा एक अवयव है जो 'सिंगल साइडेड सिगनल' को 'डिफरेंशियल सिगनल' में बदलने या 'डिफरेंशियल सिगनल' को 'सिंगल साइडेड सिगनल' में बदलने के काम आता है। 'सिंगल साइडेड सिगनल' को 'अनबैलेंस्ड' तथा 'डिफरेंशियल सिगनल' को बैलेंस्ड कहा जाता है। बैलून का उपयोग दो अलग-अलग इंपीडेंस के परिपथों को जोड़ने के लिये भी किया जाता है। इसकी सहायता से शक्ति नियंत्रण किया जाता है। श्रव्य आवृति के क्षेत्र में बैलून का उपयोग 'आइसोलेशन' के लिये किया जाता है।

बैलून भिन्न-भिन्न आकार-प्रकार के होते हैं। सभी विद्युतचुम्बकीय कपुलिंग के आधार पर काम करते हैं।

## बैलून के प्रकार
* आटोट्रांसफॉर्मर टाइप (Autotransformer type)
* साधारण ट्रांसफॉर्मर जैसा (Classical transformer type)
* ट्रांसमिशन लाइन जैसा (Transmission-line transformer type)
* डिले लाइन जैसा (Delay line type)

## बैलून के विकल्प
रेडियो आवृत्ति चोक को बैलून के स्थान पर उपयोग में लाया जा सकता है।

## सन्दर्भ
श्रेणी:एण्टेना
श्रेणी:ट्रांसफॉर्मर
इन्द्रजाल (कहानी संग्रह)

**इन्द्रजाल** जयशंकर प्रसाद का पाँचवाँ कहानी संग्रह है, जिसका प्रकाशन सन् १९३६ ई॰ में भारती भंडार, इलाहाबाद से हुआ था। इसमें संकलित कहानियों की कुल संख्या चौदह है।

## संकलित कहानियाँ
# इंद्रजाल
# सलीम
# जादूगर
# नूरी
# परिवर्तन
# संदेह
# भीख में
# चित्रवाले पत्थर
# चित्र-मंदिर
# गुंडा
# अनबोला
# देवरथ
# विराम-चिह्न
# सालवती

## सन्दर्भ

## बाहरी कड़ियाँ

श्रेणी:जयशंकर प्रसाद के कहानी संग्रह
श्रेणी:पुस्तकें
श्रेणी:कहानी
श्रेणी:हिन्दी साहित्य
श्रेणी:जयशंकर प्रसाद
पाली गान्व (तीहरी जिला)

पाली गान्व उतराखन्द के तीहरी जिले के मध्य मे स्थित है। यह अति रमनीय है। ये मा करना देवी मन्दिर से एक किमी दूर है। यहा के लोगो जीविका के लिये गाय भैस तथा बकरियो का पालन करते है। ये जानकारी अन्कित राना द्वारा लिखी गयी है।

## सन्दर्भ
मा करना देवी मन्दिर

**मा करना देवी मन्दिर** उत्तराखन्द के तीहरि जिले के पालि और मरोदागाद के मध्य में स्थित है। यह अति सुन्दर वनो से घिरा है। यह बहुत प्राचीन मन्दिर है। यह देवप्राग से दस किमी दूर है। यहाँ के अध्यछ विनोद शास्त्रि है। ये जान्कारी अन्कित राना के द्वारा लिखि गयी है।
एलेन चर्च

right|thumb|240 px|एलेन चर्च
**एलेन चर्च** (22 सितंबर 1904 - 22 अगस्त 1965), संयुक्त राज्य अमेरिका और विश्व की पहली विमान परिचारिका थीं https://web.archive.org/web/20110707152027/http://news.travel.aol.com/2009/11/20/history-of-flight-attendant-uniforms/।
## जीवनी
क्रेस्को, आयोवा अमेरिका में 22 सितंबर 1904 को जन्मीं एलेन एक संभ्रांत परिवार की युवती थीं। उन्होनें 1930 में विमान सेवा **बोइंग एयर ट्रांस्पोर्ट** (बैट) (अब यूनाइटेड एयरलाइंस) की सैन फ्रांसिस्को और शिकागो के बीच की उड़ान के दौरान पहली बार विमान परिचारिका के रूप में उड़ान भरी थी। एलेन एक प्रशिक्षित नर्स थीं और उन्होने सैन फ्रांसिस्को के एक अस्पताल में नर्स के रूप में काम भी किया था। एलेन ने निजी तौर पर विमान संबंधी प्रशिक्षण भी लिया था। जब उन्होने बैट में परिचारिका के रूप में कार्य करने के लिए आवेदन किया तब विमान सेवा ने एक महिला परिचारिका को यात्रियों को लुभाने का एक नुस्खा मानते हुये अपनाने का निर्णय लिया। हालांकि बैट ने एलेन को एक विमान चालक के रूप में नियुक्त किया था पर एलेन के सुझाव को मानते हुये उन्हें परिचारिका का कार्य दिया। 
बैट का यह प्रयास सफल रहा और इसके तीन महीने बाद इस विमान सेवा ने 20 और विमान परिचारिकाओं की नियुक्ति की। बैट का अनुसरण करते हुये अन्य विमान सेवाओं नें भी विमान परिचारिकाओं की नियुक्ति की। एलेन ने अपनी नियुक्ति के 18 महीने बाद एक कार दुर्घटना के कारण उड़ानों पर जाना बंद कर दिया और मिनेसोटा विश्वविद्यालय में नर्सिंग का प्रशिक्षण देने लगीं।

द्वितीय विश्व युद्ध के दौरान एलेन ने एक बार फिर से उड़ानों पर जाना शुरु किया उन्होने **सैन्य नर्सिंग कोर** में कैप्टन के रूप में उल्लेखनीय काम करते हुये **एयर मैडल** हासिल किया। एलेन ने हॉटे टैरे, इंडियाना में नर्सिंग निदेशक के रूप में भी कार्य किया। सन १९६४ में उन्होने हॉटे टैरे फर्स्ट नैशनल बैंक के अध्यक्ष लियोनार्ड ब्रिग्स मार्शल से विवाह किया। 

१९६५ में घुड़सवारी के दौरान हुई एक दुर्घटना के परिणामस्वरूप एलेन की मृत्यु हो गयी। एलेन चर्च के सम्मान में क्रेस्को के हवाई अड्डे का नाम उनके नाम पर एलेन चर्च फील्ड रखा गया।

## सन्दर्भ

श्रेणी:विमान कर्मचारी
आपतन कोण

जब कोई किरण एक से दूसरे माध्यम में जाती है। तो अपने मार्ग से कुछ विचलित हो जाती है। पहले माध्यम में आपतित किरण व अभिलम्ब के बीच बने कोण को **आपतन कोण** कहते हैं।

श्रेणी:गणित
अल्ताफ़ हुसैन

**अल्ताफ हुसैन** (उर्दू : الطاف حسین) (जन्म : 17 सितम्बर 1953, कराची) पाकिस्तान की प्रमुख राजनैतिक पार्टी मुत्तहिदा क़ौमी मूवमेंट के संस्थापक एवं नेता हैं। सन् १९८८ एवं सन् १९९० के नेशनल असेम्बली के चुनावों में यह पार्टी तीसरा सबसे बड़ा दल बनकर उभरी थी। उनके ऊपर हत्या की विफल कोशिश की गयी थी जिसके बाद सन् १९९२ से वे यूके में स्वयं निर्वासित जीवन जी रहे हैं और वहाँ के नागरिक हैं। 

## बाहरी कड़ियाँ
*अल्ताफ़ हुसैन: दूर रहकर भी एक ताक़तवर नेता (बीबीसी हिन्दी)

हुसैन, अल्ताफ
हुसैन, अल्ताफ
पुस्तक

अंगूठाकार|एक पत्रिका पुस्तक
**पुस्तक** या **किताब** लिखित या मुद्रित पन्नो के संग्रह को कहते हैं। डिजिटल पुस्तकों को ई-पुस्तक (ई-बुक) कहते हैं जबकि हस्तलिखित पुस्तकों को पांडुलिपियां कहते हैं। एक स्थूल पदार्थ के रूप में पुस्तक सामान्यतः आयताकार पृष्ठों का एक पुलिंदा है जिसे कागज़, पेपिरस, चर्मपत्र या भोजपत्र से निर्मित किया जाता है और जिसे एक ओर से बाँधकर (दायीं या बायीं ओर से) या सीं कर या फिर किसी अन्य माध्यम से एक साथ इस प्रकार से दृढ़ कर दिया जाता है कि उसे सरलता से पढ़ा जा सके।

आज पुस्तकें केवल स्थूल रूप में ही उपलब्ध नहीं हैं, बल्कि संचार क्रांति के फलस्वरूप वह ई-पुस्तकों और दूसरे रूपों में भी उपलब्ध हैं। जिस स्थान पर बहुत सी पुस्तकों को व्यवस्थित और क्रमबद्ध ढंग से रखा जाता है, उसे पुस्तकालय कहते हैं।

पुस्तकों की लिस्ट के लिए :श्रेणी:पुस्तकें देखें

/पाश्चात्य काव्यशास्त्र/

इकाई 1

इकाई 2 

इकाई 3

इकाई 4

## बाहरी कड़ियाँ

*जीवन बदलने वाली 20 मोटिवेशनल पुस्तकें
*पुस्तकों के विषय में अनमोल विचार
*पुस्तकों पर अनमोल विचार

श्रेणी:पुस्तकें
श्रेणी:काग़ज़ उत्पाद
परचुन

भारत में पाए जाने वाले छोटे छोटे रिटेल दूकानों का एक इन्फोर्मल नाम जहां दैनिक उपयोग की चीजें मिलती हैं

## सन्दर्भ
यूनाइटेड एयरलाइंस

**यूनाइटेड एयरलाइंस** (अंग्रेजी: United Air Lines) (NYSE: UAL) संयुक्त राज्य अमेरिका की एक प्रमुख और विश्व की कुछ सबसे बड़ी विमान सेवाओं में से एक विमान सेवा है। इसके पास ४८००० कर्मचारी और ३५९ विमानों का बेड़ा है। यह **यूनाइटेड काँटीनेंटल होल्डिंग्स** की एक सहायक कंपनी है और इसका मुख्यालय शिकागो में स्थित है।

यूनाइटेड एयरलाइंस इंक (आमतौर पर "यूनाइटेड" कहलाने वाला) शिकागो, इलिनोइस में स्थित एक अमेरिकी प्रमुख एयरलाइन है। १९२० के दशक में, बोइंग यूनाइटेड एयरलाइंस, जो की वर्तमान में दुनिया के सबसे बड़े विमान निर्माताओं में से एक है, यूनाइटेड एयरलाइन्स के पूर्व एयरलाइन संचालित करता था।

यूनाइटेड संयुक्त महाद्वीपीय संयुक्त राज्य अमेरिका, गुआम, और जापान में नौ एयरलाइन केन्द्रों से संचालन करता है। ह्यूस्टन में स्थित जॉर्ज बुश इंटरकांटिनेंटल हवाई अड्डा यूनाइटेड का सबसे बड़ा यात्री यातायात हब है जो सालाना १६,६००,००० यात्रियों को संभालता है और ४५४१३ यात्रियों को दैनिक रूप से संभालता है जबकि शिकागो ओ हेयर दैनिक प्रस्थान के मामले में सबसे बड़ा केंद्र है। शिकागो के विलिस टॉवर (पूर्व सियर्स टॉवर के रूप में जाना जाने वाला) में अपने मुख्यालय को बनाए रखते हुए कंपनी ८८,५०० से अधिक लोगों को रोजगार प्रदान करती हैI मुख्य रूप से डेल्टा एयरलाइन्स एवं अमेरिकन एयरलाइन्स यूनाइटेड को मार्किट में टक्कर देते हैंl
## यूनाइटेड एयरलाइंस का इतिहास

यूनाइटेड एयरलाइंस की उत्पत्ति को वार्नर एयरलाइन्स से जोड़ा जाता है जो ई वॉटर वर्णीय की डाक सेवा हुआ करती थी। १९२६ में बोइस, इडाहो में स्थापित, वाहक ने अपनी पहली हवाई डाक सेवा की उड़ान भरी जिसने इतिहास रच दियाl द्वितीय विश्व युद्ध के बाद १९५० में यूनाइटेड के हवाई यात्रा के ग्राहकों की मांग में तेज़ी आई जिससे उसकी प्रति यात्री आय में पांच गुना की वृद्धि आई और उसके बाद दो दशकों तक यह वृद्धि होती ही रहीI १९५४ में यूनाइटेड एयरलाइंस पहली ऐसी कंपनी थी जिसने प्रशिक्षण पायलटों के लिए आधुनिक उड़ान सिमुलेटर ख़रीदे जिसमे दृश्य, ध्वनि और गति के संकेत हुआ करते थे l 
## अन्य सुविधा

यु ए एल, जो यूनाइटेड एयरलाइन्स की जनक कंपनी थी, कांटीनेंटल एयरलाइंस के साथ विलय करने से पहले कई प्रमुख यात्रा और अवकाश कंपनियों में बहुमत दांव रखती थी। यु ए एल के पूर्व सहायक कंपनियों में वेस्टिन होटल और रिसॉर्ट्स और हिल्टन होटल निगम के साथ-साथ ग्लोबल कार रेंटल कंपनी, हर्ट्ज़ का नाम भी शामिल हैं। यु ए एल ने १९८० और ९० के दशक के दौरान अपने मूल एयरलाइन के संचालन से संबंध नहीं रखने वाली अपनी संपत्ति को बेच दिया था। होनूलुलु, हवाई स्थित वाईकिक़ि सीसाइड होटल, जो की पहले यूनाइटेड ई थी एवं उसके उड़ान कर्मियों द्वारा इस्तेमाल की जाती थी उसे फरवरी २०१२ में बेच दिया गया I

## गंतव्य

यूनाइटेड एयरलाइंस ७० देशों के ७८ घरेलू मेनलाइन स्थलों और १०९ अंतर्राष्ट्रीय गंतव्यों में उड़ान भर्ती है जिनमे एशिया, अमेरिका, यूरोप, ओशिनिया और अफ्रीका है। यूनाइटेड ब्रिटिश एयरवेज, डेल्टा एयर लाइन्स, अमीरात, इतिहाद एयरवेज, कोरियाई एयर,क्वांटास, कतर एयरवेज, सिंगापुर एयरलाइंस और दक्षिण अफ्रीकी एयरवेज, सभी छह बसे हुए महाद्वीपों के लिए उड़ान भरने वाली कुछ एयरलाइन्स में से एक है।
## रूट नेटवर्क
यूनाइटेड एशिया, ऑस्ट्रेलिया, अफ्रीका और यूरोप के लिए दुनिया भर में सेवा प्रदान करती है। अपने सात डोमेस्टिक हब से यूनाइटेड एक बहुत विशाल घरेलू रूट नेटवर्क चला रही है एवं हवाई और कॉन्टिनेंटल अमेरिका के बीच एक प्रमुख अमेरिकी वाहक है। यूनाइटेड गुआम और टोक्यो में कई अंतरराष्ट्रीय हब भी संचालित करती हैl 
## सन्दर्भ

श्रेणी:विमान सेवा
नर्स

right|150px|thumb|टोरोंटो, ओंटारियों में 1955 में एक समयपूर्व जन्मे शिशु की देखभाल करती एक नर्स
**नर्स** या **उपचारिका** (यदि पुरुष हो तो उपचारक), एक पेशेवर स्वास्थ्य कर्मी है जो, स्वास्थ्य सेवा दल के अन्य सदस्यों के साथ किसी रोगी के उपचार और सुरक्षा, लंबे समय से (चिरकालिक) या गंभीर रूप से (अतिपाती) बीमार व्यक्तियों के स्वास्थ्य सुधार, परिवारों और समुदायों में विभिन्न स्वास्थ्य संबंधी सेवायों की जानकारी और उनका प्रयोग और किसी आपदा के समय प्रभावित लोगों को उपचार या स्वास्थ्य सेवायें प्रदान कराने के लिए उत्तरदायी है। 

एक उपचारिका स्वास्थ्य सेवा प्रदान करने के उपक्रम में कई नैदानिक और गैर-नैदानिक कार्य करने के अतिरिक्त विभिन्न चिकित्सा और नर्सिंग अनुसंधानों में भी सहयोग करती है।
## सन्दर्भ

श्रेणी:चिकित्सा
साप्ताहिक विवेक

**साप्ताहिक विवेक** एक हिन्दी भाषा प्रकाशन है। 
भारतीयता की प्रस्तुति और लोकजागरण के उद्देश्य को लेकर बासठ वर्ष पूर्व साप्ताहिक विवेक के प्रकाशन की शुरूवात की गयी। 
इस पत्रिकाने भारतवासियों को जोडने में बडी भूमिका निभायी ऐसा माना जाता है। इन सबके साथ ही विभिन्न विषयों पर देश के मूर्धन्य विद्वानों साहित्यकारों पत्रकारों लेखकों द्वारा रचित अनेक ग्रन्थों का प्रकाशन किया है। समसामयिक विषयों पर गोष्ठियां सेमिनार परिचर्चा और कार्यशालाओं का आयोजन इस प्रकाशन द्वारा किया गया। 
इस पत्रिकाके मुख्य कार्यकारी अधिकारी अमोल पेडणेकर है।

## इतिहास

राष्ट्रीय स्वयंसेवक संघ की विचारधारा समाजतक ले जाने लिए इस पत्रिका प्रकाशन का संकल्प हुआ, ऐसा माना जाता है।

## सामाजिक योगदान
## प्रकाशन
हिंदुस्थान प्रकाशन संस्था के अंतर्गत चलनेवाले उपक्रम -

## बाह्य
* साप्ताहिक विवेक संकेतस्थळ (भाषा मराठी)
* हिंदी विवेक संकेतस्थळ (भाषा हिंदी)

श्रेणी:हिन्दी पत्रिकाएँ
सोहनी माहीवाल

**सोहणी-माहीवाल** की कथा सिंध तथा पंजाब की अत्यन्त प्रसिद्ध लोककथा है। यह दुखान्त प्रेमकथा है।

## कथा

सोहनी सिंधु नदी के तट पर रहने वाले कुम्हार तुला की बेटी थी। वह कुम्हार द्वारा बनाए गए बर्तनों पर सुंदर चित्रकारी करती थी। उजबेकिस्तान स्थित बुखारा का धनी व्यापारी इज्जत बेग व्यापार के सिलसिले में भारत आया। सोहनी से मिलने पर वह उसके सौंदर्य पर आसक्त हो उठा। सोहनी को देखने के लिए वह रोज सोने की मुहरें जेब में भरकर कुम्हार के पास आता और बर्तन खरीदता। सोहनी भी उसकी तरफ आकर्षित हो गई। वह सोहनी के पिता के घर में नौकरी करने लगा, उसका नाम महिवाल पड गया, क्योंकि वह भैंसें चराने लगा। जब उनके प्रेम के किस्से आसपास फैले तो तुला ने सोहनी को बिना बताए उसकी शादी किसी कुम्हार से कर दी। महिवाल अपना घर, देश भूलकर फकीर हो गया। मगर दोनों प्रेमियों ने मिलना न छोडा। रोज जब रात में सारी दुनिया सोती, सोहनी नदी के उस पार महिवाल का इंतजार करती, जो तैरकर उसके पास आता। महिवाल बीमार हुआ तो सोहनी एक पक्के घडे की मदद से तैरकर उससे मिलने पहुंचने लगी। उसकी ननद ने एक बार उन्हें देख लिया तो उसनेपक्के घडे की जगह कच्चा घडा रख दिया। सोहनी घडे द्वारा नदी पार करने लगी तो डूब गई। महिवाल उसे बचाने के लिए नदी में कूदा, वह भी डूब गया। इस तरह यह दुख भरी प्रेम कहानी खत्म हो गई।

= इन्हें भी देखें =
* शाह जो रिसालो
* हीर राँझा
* प्रेमकथा

## बाहरी कड़ियाँ
* Sohni & Mehar - The Poetry of Shah (Translated by Elsa Kazi)

श्रेणी:प्रेम-कथाएँ
श्रेणी:भारतीय साहित्य
सराइकी

**सराईकी** (अरबी-फारसी : سرائیکی, गुरुमुखी : ਸਰਾਇਕੀ) भारतीय-आर्य परिवार की एक भाषा है। यह पाकिस्तान के पंजाब के दक्षिणि भागों, उसके सीमावर्ती सिंध में, पंजाब के उत्तरी-पश्चिमी भाग आदि में बोली जाती है। भारत में राजस्थान के बीकानेर, जैसलमेर व श्री गंगानगर जिलो में भी पांच लाख के करीब लोग सराइकी बोलते हैं। सराइकी बोलने वालों की संख्या लगभग डेढ़ करोड़ है।

## सराइकी ସରାଇକୀ

### Consonants
Saraiki possesses a large inventory of consonants:

## इन्हें भी देखें
* पंजाबी भाषा
* हिन्दको भाषा
* हिंद-आर्य भाषाएँ

## सन्दर्भ

## बाहरी कड़ियाँ

*Download Saraiki font and keyboard layout for Windows
*South Asian Natural Language Processing - यहाँ उर्दू, शाहमुखी और सराइकी को देवनागरी में बदलने का आनलाइन औजार उपलब्ध है।

श्रेणी:पाकिस्तान की भाषाएँ
श्रेणी:सिंध की भाषाएँ
श्रेणी:हिन्द-आर्य भाषाएँ
श्रेणी:राजस्थान की भाषाएँ
सामाजिक संघटन

समाजशास्त्र में, **सामाजिक संगठन** एक सैद्धांतिक अवधारणा होती है जिसके अंतर्गत एक समाज या सामाजिक संरचना को एक "क्रियाशील संघटन" के रूप में देखते हैं। इस दृष्टिकोण से, आदर्शतः, सामाजिक आवश्यकताओं को पूरा करने के लिए, सामाजिक विशेषताओं, जैसे कानून, परिवार, अपराध आदि, के संबंधों का निरीक्षण समाज के अन्य लक्षणों के साथ पारस्परिक क्रिया के दौरान किया जाता है। एक समाज या सामाजिक संघटन के सभी अवयवों का एक निश्चित प्रकार होता है जो उस संघटन के स्थायित्व और सामंजस्य को बनाकर रखता है।

इलियट तथा मैरिल के अनुसार " सामाजिक संगठन वह दशा या स्थिति है, जिसमें एक समाज में विभिन्न संस्थाएं अपने मान्य तथा पूर्व निश्चित उद्देश्यों के अनुसार कार्य कर रही होती है।

## इतिहास
समाज का एक संघटन के रूप में प्रतिदर्श या इसकी अवधारणा का विकास 19 वीं शताब्दी के उत्तरार्ध में फ्रांसिस समाजशास्त्री, एमिले डुर्कहेम के द्वारा किया गया था। डुर्कहेम के अनुसार, एक संघटन या समाज का प्रकार्य जितना ही विशिष्ट होगा उसका विकास भी उतना ही अधिक होगा, इसका ठीक विपरीत भी सत्य होगा. आमतौर पर, संस्कृति, राजनीति और अर्थशास्त्र समाज की तीन प्रमुख गतिविधियां हैं। सामाजिक स्वास्थ्य इन तीन गतिविधियों की सुव्यवस्थित पारस्परिक क्रिया पर निर्भर करता है। इसलिए, सामाजिक संघटन के "स्वास्थ्य" को संस्कृति, राजनीति और अर्थशास्त्र की पारस्परिक क्रिया के प्रकार्य के रूप में देखा जा सकता है, जिसका एक सिद्धांत के रूप में अध्ययन किया जा सकता है, प्रतिदर्श बनाया जा सकता है और विश्लेषण किया जा सकता है। "संघटनात्मक समाज" की अवधारणा की और अधिक विस्तृत व्याख्या हर्बर्ट स्पेंसर द्वारा उनके निबंध "द सोशल ऑर्गेनिज़्म" में की गयी थी।

## संबंधित तथ्य
इसकी एक समवृत्त अवधारणा का नाम गाइआ अवधारणा है जिसमें संपूर्ण पृथ्वी की परिकल्पना एक एकल एकीकृत संघटन के रूप में की गयी है।

## सन्दर्भ


# 
# 
# 


## बाहरी कड़ियाँ
* Conceivia.com - समाज की एक नई प्रणाली बना रहे हैं।
* क्या आर्थिक प्रणाली एक संघटन के सामान है?
* सामाजिक संघटन का द्रव मैट्रिक्स
* सामाजिक मनोविज्ञान और सामाजिक संघटन
* निबंध: वैज्ञानिक, राजनीतिक और चिन्तनशील - स्पेंसर की पुस्तक के खंड 1 में निबंध "द सोशल ऑर्गनिज़म" सम्मिलित है

श्रेणी:समाजशास्त्र
जकनाचारी

**अमरशिल्पी जकनाचार्य** एक प्रसिद्ध मूर्तिकार थे जिन्हें
कल्याणी के चालुक्यों एवं होयसलों के लिए कई उत्कृष्ट मंदिरों का निर्माण करने का श्रेय प्राप्त है जिसमें बेलूर
तथा हेलबिड़ू की प्रसिद्ध मूर्तियां शामिल हैं। 

## उनका जीवन

जकनाचार्य का जन्म तुमकुर, कर्नाटक से 9 किमी दूर कैदल नामक एक छोटे से गांव में हुआ। रिकॉर्ड के अनुसार शहर का मूल नाम कृदपुर में था। उनका जीवन कला के प्रति प्रेम एवं समर्पण का था। उनका कॅरियर उस समय शुरू हुआ जब नृप हया उस क्षेत्र के स्थानीय मुखिया के रूप में शासन करते थे। अपने कार्य के क्षेत्र में प्रसिद्धि हासिल करने के लिए विवाह के शीघ्र बाद उन्होंने घर छोड़ दिया।  वह अपने काम के अपने क्षेत्र में प्रसिद्धि की मांग शादी के बाद शीघ्र ही घर छोड़ दिया।  उन्होंने कई मंदिरों का निर्माण करते हुए दूर-दूर तक यात्रा की और अपने काम में वे इतने अधिक तल्लीन हो गए कि अपनी पत्नी के बारे में सब-कुछ भूल गए।

## जकनाचार्य और उनका पुत्र

जकनचार्य की पत्नी ने उनके बच्चे को जन्म दिया जिसका नाम दंकनाचार्य रखा गया। स्वयं दंकनाचार्य बड़ा होकर एक प्रसिद्ध मूर्तिकार बन गया और अपने पिता की खोज में निकल पडॉ॰ बेलूर में, उन्हें मूर्तिकार के रूप में एक नौकरी मिल गई और स्वयं जकनाचार्य द्वारा बनाई गई एक मूर्ति में एक दोष देखा. इस पर क्रोधित होकर, जकनाचार्य ने वचन दिया कि यदि युवा मूर्तिकार मूर्ति के उसके मूल्यांकन में सही हुआ तो वह अपना दाहिना हाथ काट डालेगा. मूर्ति का परीक्षण करने पर, वास्तव में दोष का पता चला था और जकनाचार्य ने अपना वचन पूरा किया और अपना दाहिना हाथ काट दिया।  अंत में, दोनों मूर्तिकारों को पिता और पुत्र के रूप में उनके संबंध का पता चला.

## चेन्नाकेशव मंदिर

इसके बाद, जकनाचार्य को अपने जन्म स्थान कृदपुर में चेन्नाकेशव मंदिर का निर्माण करने के लिए एक स्वप्न प्राप्त हुआ। इसे पूरा करने के बाद, एक पौराणिक कथा के अनुसार यह मान्यता है कि यह कार्य पूरा होने पर ईश्वर ने उनका दाहिना हाथ वापस लौटा दिया।  इस घटना के उल्लास में, उस समय से कृदपुर को *कैदल* कहा जाने लगा।  कन्नड़ में *काई* का अर्थ हाथ होता है। कर्नाटक राज्य में स्थानीय गैर-सरकारी संगठन कैदल में चेन्नाकेशव मंदिर की रक्षा करने के लिए लिए धन इकट्ठा करने की कोशिश कर रहे हैं।

## जकनाचार्य पुरस्कार

इस प्रसिद्ध वास्तुशिल्पी के योगदानों का कीर्तिगान करने के लिए कर्नाटक सरकार प्रतिभावान मूर्तिकारों एवं शिल्पकारों को प्रत्येक वर्ष *जकनाचार्य पुरस्कार* से विभूषित करती है।

## बाहरी कड़ियाँ
* जकनाचार्य के जीवन पर लेख
* जकानाचार्य राज्य पुरस्कार पर लेख

श्रेणी:कर्नाटक का इतिहास
श्रेणी:जन्म के वर्ष का पता नहीं
श्रेणी:तुमकुर के लोग
श्रेणी:कन्नड़ लोग
श्रेणी:भारतीय मूर्तिकार